19/08/2010 | Administración LocalMunicipal
Padrón
Anuncio ordenanza e taxa aluguer audioguias

A Corporación Municipal en Pleno, en sesión ordinaria celebrada o día 24 de xuño de 2010, aprobou a imposición da taxa pola prestación do servicio de aluguer de audioguías para uso exterior e percorrido urbano do Concello de Padrón e aprobou inicialmente a súa ordenanza fiscal reguladora. Exposta ó público durante 30 días soltos mediante anuncios publicados no Boletín Oficial da Provincia nº 126 de 6 de xullo de 2010, e no taboleiro de anuncios, non se presentou alegación algunha, tal e como se certifica polo Secretario accidental do Concello, polo que, de conformidade co disposto no artigo 17.3 do Texto Refundido da Lei Reguladora das Facendas Locais, entendese definitivamente adoptado o acordo ata agora provisional sen necesidade de novo acordo plenario. De conformidade co establecido no artigo 17.4 do mesmo texto legal, procédese á publicación íntegra da devandita Ordenanza Fiscal, que entrará en vigor tras a súa publicación definitiva. Padrón, a 13 de agosto de 2010 O ALCALDE EN FUNCIÓNS Asdo. Eloy Rodríguez Carbia No uso das facultades concedidas polos artigos 133.2 e 142 da Constitución e polo artigo 106 da Lei 7/1985 de 2 de abril, Reguladora das Bases do Réxime Local, e de conformidade co disposto nos artigos 15 a 27 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, este Concello establece a taxa pola prestación do servicio de aluguer de audioguías para uso exterior-percorrido urbano do Concello de Padrón, que se rexerá pola presente Ordenanza Fiscal, cuxas normas atenden ao disposto nos artigos 20 e 57 do citado Texto Refundido da Lei Reguladora das Facendas Locais. Constitúe o feito impoñible da taxa a prestación do servicio de aluguer de audioguías para uso exterior e percorrido urbano dos lugares e monumentos histórico-artísticos máis emblemáticos do Concello de Padrón. Son suxeitos pasivos da taxa, en concepto de contribuíntes, os usuarios que soliciten os servicios prestados por este Concello aos que se refire o artigo anterior. Responderán solidariamente das obrigas tributarias do suxeito pasivo, as persoas físicas e xurídicas ás que se refire o artigo 42 da Lei Xeral Tributaria. Serán responsables subsidiarios as persoas ou entidades ás que se refire o artigo 43 da Lei Xeral Tributaria. A cota tributaria consistirá nunha cantidade fixa de 3,00 euros/ aluguer audioguía. Non se conceden outros beneficios fiscais que os previstos en disposicións con rango de Lei e os que resulten de aplicación en tratados internacionais. Devéngase a taxa e nace a obrigación de contribuír cando se solicite a prestación do servicio, que non se realizará sen que se teña efectuado o pago correspondente. Cando por causas non imputables ao suxeito pasivo o servicio non se preste, procederá a devolución do importe correspondente. A xestión e a recadación da taxa corresponderá ao responsable da Oficina Municipal de Turismo. A cota tributaria aboarase polo suxeito pasivo polo procedemento de autoliquidación no momento de inicio da prestación do servicio. O abono de dita taxa da dereito ao uso da audioguía por un período de catro horas dende que se inicie a prestación do servicio. Os usurarios deberán deixar en depósito un documento oficial que os identifique ata a devolución da audioguía na Oficina Municipal de Turismo. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 183 e seguintes da Lei 58/2003 de 17 de Novembro, Xeral Tributaria, conforme ó que se establece no artigo 11 do TRLRFL (aprobado por Real Decreto Lexislativo 2/2004 de 5 de marzo) A presente Ordenanza Fiscal, que foi aprobada polo Pleno deste Concello en sesión celebrada o día 24 de xuño de 2010, entrará en vigor o mesmo día da súa publicación no Boletín Oficial da Provincia, permanecendo en vigor ata que se acorde a súa modificación ou derrogación expresa.